
Text rozhodnutia
Súd: Krajský súd Prešov Spisová značka: 5S/73/2014 Identifikačné číslo súdneho spisu: 8014201416 Dátum vydania rozhodnutia: 27. 02. 2015 Meno a priezvisko sudcu, VSÚ: JUDr. Eva Sláviková ECLI: ECLI:SK:KSPO:2015:8014201416.2 Uznesenie Krajský súd v Prešove v právnej veci žalobcov 1. F. X., bytom X. XX, Q. K. 2. F. Q., 3. X. Q., 4. L. Q., 5. P. Q., všetci bytom X. XXX, Q. K., všetci žalobcovia práv. zastúpení Mgr. Vandou Durbákovou, advokátkou, Krivá 23, Košice proti žalovanému Okresnému úradu Prešov, odbor výstavby a bytovej politiky, Nám. mieru 3, Prešov, o preskúmanie zákonnosti rozhodnutia a postupu žalovaného č. H.-H zo dňa 21. októbra 2014 takto r o z h o d o l : Konanie o žalobe žalobcov v 3. až 5. rade z a s t a v u j e . Žalobcom v 3. až 5. rade n e p r i z n á v a p r á v o na náhradu trov konania. o d ô v o d n e n i e : Žalobou doručenou súdu dňa 19.12.2014 sa žalobcovia domáhajú preskúmania zákonnosti rozhodnutia a postupu žalovaného č. H.-H zo dňa 21. októbra 2014, ktorým bolo zamietnuté odvolanie žalobcov a potvrdené rozhodnutie Obce Z. č. XXXX/XXXXX-XXX SÚ/Fa zo dňa 19.08.2014, ktorým bola povolená stavba X. tr. ZŠ Podsadek pre stavebníka Mesto Q. Podaním zo dňa 02.02.2015 doručeným súdu dňa 05.02.2015 žalobcovia v 3. až 5. rade oznámili súdu, že žalobu berú späť v celom rozsahu, navrhli konanie zastaviť a nepriznať im právo na náhradu trov konania. Žalovaný na výzvu súdu vyjadrením zo dňa 16.02.2015 doručeným súdu dňa 23.02.2015 oznámil, že so späťvzatím žaloby žalobcami v 3. až 5. rade súhlasí. Podľa § 244 ods. 1 zák. č. 99/1963 Zb. Občianskeho súdneho poriadku (ďalej len O.s.p.) v správnom súdnictve preskúmavajú súdy na základe žalôb alebo opravných prostriedkov zákonnosť rozhodnutí a postupov orgánov verejnej správy. Podľa § 247 ods. 1 O.s.p. podľa ustanovení tejto hlavy sa postupuje v prípadoch, v ktorých fyzická alebo právnická osoba tvrdí, že bola na svojich právach ukrátená rozhodnutím a postupom správneho orgánu, a žiada, aby súd preskúmal zákonnosť tohto rozhodnutia a postupu. Podľa § 250h ods. 2 O.s.p. až do rozhodnutia súdu môže žalobca vziať žalobu späť; ak žalovanému medzitým vznikli trovy konania, rozhodne súd o ich náhrade. Podľa § 250d ods. 3 O.s.p. súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a alebo ak žaloba bola vzatá späť ( § 250h ods. 2). Odvolanie proti uzneseniu je prípustné. Na základe vyššie uvedených skutočností a citovaných zákonných ustanovení súd konanie o žalobe vo vzťahu k žalobcom v 3. až 5. rade zastavil. O trovách žalobcov v 3. až 5. rade rozhodol podľa § 250k ods. 1 O.s.p. a vzhľadom na späťvzatie žaloby týmto neúspešným žalobcom nepriznal právo na náhradu trov konania. Poučenie: Proti tomuto uzneseniu je prípustné odvolanie do 15 dní odo dňa doručenia na Najvyšší súd SR v Bratislave prostredníctvom Krajského súdu v Prešove, a to písomne v dvoch vyhotoveniach. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha, teda ako navrhuje, aby vo veci rozhodol odvolací súd.

